CELEX: 32015R0351
Language: bg
Date: 2015-03-02 00:00:00
Title: Регламент (ЕС) 2015/351 на Комисията от 2 март 2015 година за временна забрана на риболова на морски костур в NAFO 3M от страна на плавателни съдове под флага на държава членка на Европейския съюз

5.3.2015   
            
            
               BG
            
            
               Официален вестник на Европейския съюз
            
            
               L 61/3
            
         РЕГЛАМЕНТ (ЕС) 2015/351 НА КОМИСИЯТА
   от 2 март 2015 година
   за временна забрана на риболова на морски костур в NAFO 3M от страна на плавателни съдове под флага на държава членка на Европейския съюз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
   като има предвид, че:
   
               (1)
            
            
               С Регламент (ЕС) 2015/104 на Съвета (2) се определят квотите за 2015 година.
            
         
               (2)
            
            
               Съгласно получената от Комисията информация уловът на рибния запас, посочен в приложението към настоящия регламент, от плавателни съдове, плаващи под флага на Европейския съюз, или които са регистрирани в него, е довел до изчерпване на средносрочната квота, отпусната за периода до 1 юли 2015 г.
            
         
               (3)
            
            
               Следователно е необходимо да се забрани целенасочената риболовна дейност за определения рибен запас до 30 юни 2015 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Квотата за улов на посочения в приложението към настоящия регламент рибен запас, отпусната на определените в същото приложение държави членки за периода от 1 януари 2015 г. до 30 юни 2015 г. включително, се счита за изчерпана от датата, указана в приложението.
   Член 2
   Забрани
   Забранява се целенасочената риболовна дейност за посочения в приложението към настоящия регламент рибен запас от страна на плавателни съдове, плаващи под флага на или регистрирани в посочените в същото приложение държави членки, считано от указаната в приложението дата до 30 юни 2015 г. включително.
   Член 3
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2015 година.
      
         
            За Комисията,
         
         
            от името на председателя,
         
         Lowri EVANS
         
            Генерален директор на генерална дирекция „Морско дело и рибарство“
         
      
   
   
      (1)  ОВ L 343, 22.12.2009 г., стр. 1.
   
      (2)  Регламент (ЕС) 2015/104 на Съвета от 19 януари 2015 година за определяне за 2015 г. на възможностите за риболов на определени рибни запаси и групи от рибни запаси, приложими във водите на Съюза и за корабите на Съюза в някои води извън Съюза, за изменение на Регламент (ЕС) № 43/2014 и за отмяна на Регламент (ЕС) № 779/2014 (ОВ L 22, 28.1.2015 г., стр. 1).
   
      ПРИЛОЖЕНИЕ
      
                  №
               
               
                  02/TQ104
               
            
                  Държава членка
               
               
                  Европейски съюз (всички държави членки)
               
            
                  Запас
               
               
                  RED/N3M
               
            
                  Видове
               
               
                  Морски костур (Sebastes spp.)
               
            
                  Зона
               
               
                  NAFO 3M
               
            
                  Срок на действие на забраната
               
               
                  от 6.2.2015 г. до 30.6.2015 г.